ต่างชาติตัวแสบโมนิก้าและทีมงาน
*วานนี้ตลาดหุ้นไทยทำให้ “โมนิก้า” เสียวสันหลังจี๊ดๆๆ...กลัวว่าดัชนีจะหลุด 1,400 จุด เพราะเห็นการปรับตัวลงหนักอย่างคาดไม่ถึงยิ่งมาเจอต่างชาติตัวแสบกลับลำเทขายออกมา 1,023.83 ล้านบาท ทั้งๆที่ช่วงท้ายสัปดาห์ที่ผ่านมาเข้ามาซื้อหลอกให้เม่าตายใจกันได้ไม่นาน สุดท้ายก็ทิ้งให้เม่าฝันสลายซะอย่างนั้น แต่ท้ายตลาดกลับปิดที่ 1,402.57 จุด ลบไป 11.97 จุด ด้วยมูลค่าซื้อขาย 3.25 หมื่นล้านบาท
10 พ.ย. 2558

*วานนี้ตลาดหุ้นไทยทำให้ “โมนิก้า” เสียวสันหลังจี๊ดๆๆ…กลัวว่าดัชนีจะหลุด 1,400 จุด เพราะเห็นการปรับตัวลงหนักอย่างคาดไม่ถึงยิ่งมาเจอต่างชาติตัวแสบกลับลำเทขายออกมา 1,023.83 ล้านบาท  ทั้งๆที่ช่วงท้ายสัปดาห์ที่ผ่านมาเข้ามาซื้อหลอกให้เม่าตายใจกันได้ไม่นาน  สุดท้ายก็ทิ้งให้เม่าฝันสลายซะอย่างนั้น  แต่ท้ายตลาดกลับปิดที่ 1,402.57  จุด ลบไป  11.97  จุด ด้วยมูลค่าซื้อขาย 3.25 หมื่นล้านบาท
*งานนี้ใครจะมายุแยงให้เดี๊ยนตั้งตำหนักฟันธงว่าดัชนีขึ้นหรือลงบอกเลยว่า…ขอบาย เพราะไม่อย่างนั้นคงมีเม่าทั้งหลายมารุมสักการะกราบไหว้โมนิก้าญาณทิพย์ไม่หวาดไม่ไหว จนลืมไปว่าปัจจัยของการเล่นหุ้นที่แท้จริงก็คือ พื้นฐานของหุ้น เทคนิค รวมไปถึงกระแสข่าวต่างๆเกี่ยวกับบริษัท  โดยเฉพาะเกาะติดหุ้นร้อนที่เป็นประเด็นจนเดี๊ยนอดที่จะเม้ามอยไม่ได้…
*มาดูที่หุ้น GOLDโชว์ผลการดำเนินงานในไตรมาส 3/58 ที่ทำเอาเดี๊ยนประทับใจสุดๆ โดยกำไรเพิ่มขึ้น 133.52 ล้านบาท หรือเพิ่มขึ้น 71.82% จากงวดเดียวกันของปีก่อน 77.71 ล้านบาท เป็นผลมาจากการรับรู้รายได้จากการขายอสังหาริมทรัพย์ ยิ่งมาดูราคาหุ้นก็ใช่ย่อยซะเมื่อไหร่ เพราะปรับตัวขึ้นไปที่ 7.35 บาท บวกไป 0.20 บาท หรือขึ้นไป 2.80%   ‘โมนิก้า’ บอกเลยว่าหุ้นเค้าผลประกอบการดี ราคาเริ่ดจริงๆ
*เช่นเดียวกับหุ้น SPA ที่ผลการดำเนินงานยังสวยสดงดงาม โดยในไตรมาส 3/58 มีกำไรเพิ่มขึ้น 28.44 ล้านบาท เพิ่มขึ้น 200.64%  จากงวดเดียวกันของปีก่อน 9.64 ล้านบาท มิหนำซ้ำงวดเก้าเดือนแรกยังโตมากถึง 75.70 ล้านบาท เพิ่มขึ้น 381.25% จากงวดเดียวกันของปีก่อน 15.73 ล้านบาท สอดคล้องกับราคาหุ้นที่ยังปรับตัวขึ้น ล่าสุดปิดที่ 10.40 บาท บวกไป 0.30 บาท หรือขึ้นไป 2.97% แหมๆ… หน้าชื่นตาบานไปตามๆกันเลยนะคะ
*มาถึงSISที่ล่อตาล่อใจเหล่านักลงทุนที่ชอบเก็งกำไรสั้น ยิ่งผลการดำเนินงานไตรมาส 3/58 มีกำไรเพิ่มขึ้น 61.03 ล้านบาท เพิ่มขึ้น 48.64%  จากงวดเดียวกันของปีก่อน  41.06  ล้านบาท ล่าสุดราคาหุ้นพุ่งแรงจนชนซิลลิ่งมาอยู่ที่ 5.40 บาท บวกไป 1.22 บาท หรือขึ้นไป 29.19% มูลค่าซื้อขาย 274.92 ล้านบาท แต่สำหรับ ‘โมนิก้า’ มองว่าราคาหุ้นที่กระโดดขึ้นไปสูงปรี๊ดแบบนี้อาจเป็นเพียงแค่ประเดี๋ยวประด๋าวเท่านั้นเพราะปกติเป็นหุ้นที่ไม่หวือหวาเท่าที่ควร เดี๊ยนเลยไม่อยากจะคอนเฟิร์มว่าราคาหุ้นจะไปต่อได้อีกหรือเปล่า ยังไงก็ให้ระวังไว้สักนิดนะเจ้าคะ
*อีกหุ้นที่น่าสนใจคือHFTผลประกอบการออกมาสวยไม่น้อยหน้า โดยงบในไตรมาส 3/58 มีกำไรเพิ่มขึ้น 121.75 ล้านบาท เพิ่มขึ้น 63.12%  จากงวดเดียวกันของปีก่อน 74.64 ล้านบาท ส่วนราคาหุ้นล่าสุดปิดที่ 6.05 บาท บวกไป 0.15 บาท หรือขึ้นไป 2.54%  แหมๆ เห็นทีนักลงทุนทั้งหลายคงต้องกลับมามองหุ้นตัวนี้ใหม่กันอีกครั้งแล้วละมั้งเนี่ย เดี๋ยวหาเดี๊ยนมีของดีแล้วไม่บอก
*ส่วนหุ้นSPCG ‘โมนิก้า’ ไม่ยกมาเสนอก็ไม่ได้ เพราะยังทำผลงานดีไม่มีตก ในไตรมาส 3/58 ก็มีกำไร เพิ่มขึ้น 472.78 ล้านบาท เพิ่มขึ้น 18.98%  จากงวดเดียวกันของปีก่อน 397.38 ล้านบาท ขณะที่งวดเก้าเดือนแรกบอกเลยว่ากำไรทะลักมากถึง 1,702.35 ล้านบาท เพิ่มขึ้น 61.90% จากงวดเดียวกันของปีก่อน 1,051.49 ล้านบาท สอดคล้องกับราคาหุ้นที่ยังปรับตัวขึ้น ล่าสุดปิดที่ 24 บาท บวกไป 0.40 บาท หรือขึ้นไป 1.69%  เห็นแบบนี้ เดี๊ยนว่าน่าสนใจจริงๆ นะจะบอกให้
*ต่อด้วยหุ้นLPN หนึ่งในหุ้นกลุ่มอสังหาริมทรัพย์และก่อสร้างที่มักเห็นราคาหุ้นปรับขึ้นมาให้เชยชมกันบ่อยครั้ง ล่าสุดราคาปิดที่ 17.50 บาท บวกไป 2.20 บาท หรือ ขึ้นไป 1.16% มูลค่าการซื้อขาย 101.40 ล้านบาท คงได้แรงฮึดจากผลการดำเนินงานในไตรมาส 3/58 มีกำไรเพิ่มขึ้น 1,010.99 ล้านบาท เพิ่มขึ้น 80.21%  จากงวดเดียวกันของปีก่อน 561.03ล้านบาท  ‘โมนิก้า’ เชื่อเลยว่าหุ้นเริ่ดแบบนี้ ยังไงๆราคาหุ้นคงไปได้อีกระยะหนึ่งแน่นอน
*หลังจากเม้าท์ถึงหุ้นดีๆกันไปแล้ว ขอวกกลับมาแสดงความยินดีกับ “เฮียป้อม”สมภพ ศักดิ์พันธ์พนม หัวเรือใหญ่ APM ที่นำทีมผู้บริหาร “สุวันนี โฮม เช็นเตอร์”ซึ่งทำธุรกิจจำหน่ายสินค้าและบริการทางด้านวัสดุก่อสร้าง ตกแต่งบ้านและอาคารในประเทศลาว พร้อมทีม APMLAO เดินสายโรดโชว์ทั่ว สปป.ลาว เพื่อเสนอขายหุ้นไอพีโอจำนวน 25 ล้านหุ้นเข้าตลาดหลักทรัพย์ลาว เอาเป็นว่า “โมนิก้า” ขอเป็นกำลังใจให้แล้วกันนะเจ้าค่ะ
 
 
 